สวัสดีค่ะ หนูทำหมันมา9เดือนแล้วทีนี้ ปจด.มาตอนลูกได้6เดือน คือ4เดือนแล้วที่มา ตรงวันที่ของทุกเดือน 24-25 ปะมานนี้คะแล้ว เดือนนี้ ปจด.ยังไม่มาเลย ผิดปกติมั้ยค่ะหีอปกติของการทำหมัน มาๆหายๆ
สวัสดีค่ะ หากหลังคลอด ประจำเดือนได้มาแล้ว 4 เดือน แล้วหลังจากนั้นยังไม่มา อาจเกิดจาก1. การตั้งครรภ์ แม้การทำหมัน ถือเป็นวิธีคุมกำเนิดที่ถาวร แต่ก็ไม่สามารถป้องกันการตั้งครรภ์ได้ 100% อย่างไรก็ตาม โอกาสในการตั้งครรภ์นั้นถือว่าน้อยมาก โดยจะมีโอกาสตั้งครรภ์ได้ประมาณ 0.2% ในช่วงปีแรก หลังจากนั้นจะค่อยๆ น้อยลงไปอีก2. การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. การผลิตฮอร์โมนของรังไข่ผิดปกติ4. ภาวะไทรอยด์ฮอร์โมนผิดปกติ5. มีพังผืดในมดลูกสำหรับการทำหมันนั้น ไม่ได้เป็นสาเหตุโดยตรงที่ทำให้ประจำเดือนไม่มา หรือมาๆ หายๆ ค่ะแนะนำควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปซักระยะ หากไม่มานานเกิน 3 เดือน จึงควรไปพบแพทย์เพื่อหาสาเหตุค่ะ